|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 007-01/16-01/01 |
| URBROJ: 2142-02-03/9-16-2 |
| Punat, 5. veljače 2016. godine |

Temeljem članka 16. Pravilnika o financiranju programa, projekata i javnih potreba sredstvima proračuna Općine Punat, KLASA:080-02/16-01/1, URBROJ:2142-02-02/1-16-2 od 15. siječnja 2016. godine (u daljnjem tekstu: Pravilnik) općinski načelnik utvrđuje

**JAVNI NATJEČAJ**

**za financiranje programa i projekata od interesa za opće dobro koje provode udruge**

(1) Općina Punatpoziva udruge da se prijave za financijsku podršku programima i projektima od interesa za opće dobro. Temeljem članka 1. stavka 2. Pravilnika sve odredbe ovog javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva te ostale pravne osobe, kada su one u skladu s uvjetima javnog natječaja ili poziva za sufinanciranje programa i projekata prihvatljivi prijavitelji odnosno partneri.

(2) Udruge sukladno ovom Natječaju mogu prijaviti projekt za sljedeća prioritetna područja:

**Prioritetno područje 1 – Promicanje kulture:**

1. Kulturno-umjetnički amaterizam
2. Glazbena i kazališna djelatnost
3. Zaštita kulturne baštine i tradicijskih običaja
4. Likovna i kreativna djelatnost
5. Predavanja o povijesti i filmskoj djelatnosti
6. Internetski portal otoka Krka

**Prioritetno područje 2 – Razvoj sporta i rekreacije**

1. Projekti razvoja u sportu, regate, turniri i natjecanja u svim vrstama sportova u 2016. godini.

**Prioritetno područje 3 – Razvoj civilnog društva**

1. Očuvanje stečevina i zaštita digniteta Domovinskog rata
2. Program edukacije, osnaživanja i potpore ranjivih skupina (starije osobe, invalidi, ovisnici)
3. Eko projekti, djelovanje u očuvanju prirode i okoline
4. Zaštita životinja na području Općine Punat

(3) Ukupno planirana vrijednost Natječaja iznosi 552.400,00 kuna:

I. Prioritetno područje 1: 245.000,00 kuna,

II: Prioritetno područje 2: 193.400,00 kuna,

III. Prioritetno područje 3: 114.000,00 kuna.

(4) Najmanjiiznos financijskih sredstava koji se može prijaviti i ugovoriti po pojedinom projektu je **1.000,00** kuna, a najveći iznos po pojedinom projektu je **60.000,00** kuna**.**

(5) Rok za podnošenje prijedloga projekata i programa je **od 12. veljače do 13. ožujka** **2016. godine.**

(6) Svaka udruga može prijaviti i ugovoriti najviše jedan program i dva projekta u okviru ovog Natječaja. Ista udruga može biti partner na više projekata unutar prioritetnih područja Natječaja.

Prijavu na Natječaj može podnijeti udruga koja djeluje najmanje jednu godinu u Republici Hrvatskoj zaključno s danom objave Javnog natječaja. Prijavu programa ili projekata na Natječaj može podnijeti udruga koja je: - upisana u Registar udruga,

* programski usmjerena na rad u navedenim prioritetnim područjima,
* upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija,
* ispunila ugovorne obveze prema davatelju financijskih sredstavate svim drugim davateljima financijskih sredstava iz javnih izvora,
* ispunjava sve uvjete propisane Pravilnikom.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.

(7) Uputama za prijavitelje detaljno je opisano: - pravo ostvarivanja prednosti u financiranju programa ili projekta,

- tko nema pravo prijave na Javni natječaj,

- postupak zaprimanje, otvaranja i pregleda dostavljenih prijava,

- procjena prijava, dostava dodatne dokumentacije, ugovaranje,

- donošenje odluke o dodjeli sredstava, podnošenje prigovora,

- postupanje s dokumentacijom.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Punat.

Natječajna dokumentacija dostavlja se preporučeno poštom, putem dostavljača ili osobno (predaja u urudžbenom uredu) na sljedeću adresu:

OPĆINA PUNAT, NOVI PUT 2, PUNAT 51521

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

(9) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: branka.simonji@punat.hr

OPĆINSKI NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_

Marinko Žic